CELEX: 22015D1818
Language: mt
Date: 2015-07-07 00:00:00
Title: Deċiżjoni Nru 1/2015 tas-Sottokumitat għall-Kummerċ u l-Iżvilupp Sostenibbli tal-UE u r-Repubblika tal-Moldova tas-7 ta' Lulju 2015 li tadotta r-regoli ta' proċedura tas-Sottokumitat għall-Kummerċ u l-Iżvilupp Sostenibbli [2015/1818]

9.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 264/15
            
         DEĊIŻJONI Nru 1/2015 TAS-SOTTOKUMITAT GĦALL-KUMMERĊ U L-IŻVILUPP SOSTENIBBLI TAL-UE U R-REPUBBLIKA TAL-MOLDOVA
   tas-7 ta' Lulju 2015
   li tadotta r-regoli ta' proċedura tas-Sottokumitat għall-Kummerċ u l-Iżvilupp Sostenibbli [2015/1818]
   IS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA,
   Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra (1) (“il-Ftehim”) u b'mod partikolari l-Artikolu 376 tiegħu,
   Billi:
   
               (1)
            
            
               Skont l-Artikolu 464 tal-Ftehim, partijiet mill-Ftehim huma applikati provviżorjament mill-1 ta' Settembru 2014.
            
         
               (2)
            
            
               Skont l-Artikolu 376(3) tal-Ftehim, is-Sottokumitat għall-Kummerċ u l-Iżvilupp Sostenibbli għandu jiltaqa' sabiex isir monitoraġġ tal-implimentazzjoni tal-Kapitolu 13 (Kummerċ u Żvilupp Sostenibbli) tat-Titolu V (Kummerċ u Materji Relatati mal-Kummerċ) tal-Ftehim.
            
         
               (3)
            
            
               L-Artikolu 376(3) tal-Ftehim jipprovdi wkoll li s-Sottokumitat għall-Kummerċ u l-Iżvilupp Sostenibbli għandu jistabbilixxi r-regoli ta' proċedura tiegħu stess,
            
         ADOTTA DIN ID-DEĊIŻJONI:
   Artikolu 1
   Ir-Regoli ta' Proċedura tas-Sottokumitat għall-Kummerċ u l-Iżvilupp Sostenibbli, kif stabbiliti fl-Anness, huma b'hekk adottati.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.
   
      Magħmul f'Done f'Chișinău, is-7 ta' Lulju 2015.
      
         
            Għas-Sottokumitat għall-Kummerċ u l-Iżvilupp Sostenibbli
         
         
            Il-Presidenza
         
         Is-Sur Octavian CALMÎC
         
            Deputat Ministru għall-Ekonomija fir-Repubblika tal-Moldova
         
         
            Segretarji
         
         Is-Sa Mihaela GORBAN
         
            Kap tad-Diviżjoni għall-koordinazzjoni tal-politiki ekonomiċi tal-UE u d-DCFTA, il-Ministru għall-Ekonomija fir-Repubblika tal-Moldova
         
         Is-Sur Dániel KRÁMER
         
            Uffiċjal għall-politika, Unita D1. Kummerċ u Żvilupp Sostenibbli, DĠ KUMMERĊ, Il-Kummissjoni Ewropea
         
      
   
   
      (1)  ĠU L 260, 30.8.2014, p. 4.
   
      ANNESS
      
         REGOLI TA' PROĊEDURA TAS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA
      
      Artikolu 1
      Dispożizzjonijiet ġenerali
      1.   Is-Sottokumitat għall-Kummerċ u l-Iżvilupp Sostenibbli stabbilit skont l-Artikolu 376 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra (“il-Ftehim”) jassisti l-Kumitat ta' Assoċjazzjoni fil-konfigurazzjoni tal-Kummerċ, kif stipulat fl-Artikolu 438(4) tal-Ftehim, fit-twettiq ta' dmirijietu.
      2.   Is-Sottokumitat għall-Kummerċ u l-Iżvilupp Sostenibbli jwettaq il-funzjonijiet stipulati fil-Kapitolu 13 (Kummerċ u Żvilupp Sostenibbli) tat-Titolu V (Kummerċ u kwistjonijiet relatati mal-kummerċ) tal-Ftehim.
      3.   Is-Sottokumitat għall-Kummerċ u l-Iżvilupp Sostenibbli jkun kompost minn rappreżentanti tal-Kummissjoni Ewropea u tar-Repubblika tal-Moldova, responsabbli għall-affarijiet dwar il-kummerċ u l-iżvilupp sostenibbli.
      4.   Rappreżentant tal-Kummissjoni Ewropea jew tar-Repubblika tal-Moldova li jkun responsabbli għal affarijiet dwar il-kummerċ u l-iżvilupp sostenibbli jaġixxi bħala President tas-Sottokumitat għall-Kummerċ u l-Iżvilupp Sostenibbli skont l-Artikolu 2.
      5.   It-terminu “il-Partijiet” f'dawn ir-Regoli ta' Proċedura jiġi definit kif previst fl-Artikolu 461 tal-Ftehim.
      Artikolu 2
      Dispożizzjonijiet speċifiċi
      1.   L-Artikoli 2 sa 14 tar-Regoli ta' Proċedura tal-Kumitat ta' Assoċjazzjoni bejn l-UE u r-Repubblika tal-Moldova japplika, sakemm ma jkunx previst mod ieħor f'dawn ir-Regoli ta' Proċedura.
      2.   Ir-referenzi għall-Kunsill ta' Assoċjazzjoni jinqraw bħala referenzi għall-Kumitat ta' Assoċjazzjoni fil-konfigurazzjoni tal-Kummerċ. Ir-referenzi għall-Kumitat ta' Assoċjazzjoni jew il-Kumitat ta' Assoċjazzjoni fil-konfigurazzjoni tal-Kummerċ jinqraw bħala referenzi għas-Sottokumitat għall-Kummerċ u l-Iżvilupp Sostenibbli.
      Artikolu 3
      Laqgħat
      Is-Sottokumitat għall-Kummerċ u l-Iżvilupp Sostenibbli jiltaqa' kif meħtieġ. Il-Partijiet jimmiraw li jiltaqgħu darba fis-sena.
      Artikolu 4
      Emendi għar-Regoli ta' Proċedura
      Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat għall-Kummerċ u l-Iżvilupp Sostenibbli bejn l-UE u r-Repubblika tal-Moldova skont l-Artikolu 376 tal-Ftehim.